stanford-oval/wikipedia huggingface dataset:
דירה 7א
הפקה > פיתוח

במרץ 2022 פורסם שדיאן ויסט וג'וליה גארנר יככבו במותחן הפסיכולוגי "דירה 7א", בבימויה של נטלי אריקה ג'יימס. בפרויקט נטלו חלק שלוש חברות במשותף: המותג "פרמאונט פליירס" של "סרטי פרמאונט", "סאנדיי נייט הפקות" (אנ') ו"פלטינום דיונס", ויפיקו ג'ון קרסינסקי, אליסון סיגר, מייקל ביי, אנדרו פורם (אנ') ובראד פולר (אנ'). בעקבות הצלחת סדרת סרטי "מקום שקט", ב"פרמאונט פליירס" הוחל בפיתוח מספר תסריטים באותו סגנון, ומביניהם נבחר התסריט של "דירה 7א" להיכנס לשלב קדם הפקה. בינואר ובמרץ 2022 פורסם שגארנר וויסט, בהתאמה, צורפו לצוות השחקנים, ובהמשך נמסר על צירופן של מארלי סו (אנ') ורוזי מקיואן (אנ').
ב-29 ביוני 2022 פרסם אתר חדשות האימה "בלאדי דיסגסטינג" (אנ') מידע, שלפיו הסרט הוא למעשה פריקוול ל"תינוקה של רוזמרי" (1968). לאור העובדה שחברת "סרטי פרמאונט" היא בעלת הזכויות על "תינוקה של רוזמרי", הידיעה הצביעה על כך שכבר לפני 15 שנה נקשר שמו של ג'ון קרסינסקי לרימייק לסרט, ועל כך שלפי אתר IMDb, ב"דירה 7א" נכללות דמויות שהופיעו בסרט מ-1968: "רוזמרי וודהאוס", "גאי וודהאוס", ו"רומן קסטבט".
באוגוסט 2022 אישר איגוד התסריטאים האמריקאי את רשימת הקרדיטים ליוצרי הסרט, ואת היותו מבוסס על ספר המקור של איירה לוין.
הפקה > צילומים

הסרט צולם בעיר ניו יורק ובלונדון. שלב הצילומים החל ב-15 במרץ 2022 בלונדון. באפריל 2022 פרסם ה"דיילי מייל" תמונות שבהן נראית ג'וליה גארנר במהלך צילומי סצנות מהסרט באיסט אנד של לונדון. על סיומם הרשמי של הצילומים נמסר ב-4 ביוני באותה שנה, אך הם נמשכו, והסתיימו מעשית רק באוקטובר 2022.
צילומים חוזרים ומשלימים התקיימו במהלך אפריל-מאי 2023.
הפצה

הצגות הבכורה של "דירה 7א" התקיימו ב-20 בספטמבר 2024 במסגרת פסטיבל "פנטסטיק פסט" 2024, והסרט הופץ לצפייה ב-27 בספטמבר באותה שנה בשירות הזרמת המדיה "פרמאונט+" בארצות הברית, ובשווקים בינלאומיים נבחרים. ההודעה על מועד יציאת הסרט כללה פרסום כרזה רשמית ראשונה.
ביקורות

במאגר ביקורות הסרטים "Rotten Tomatoes", הסרט זוכה ל-43% דעות חיוביות בשקלול 83 ביקורות, עם דירוג ממוצע של 5.10/10. סיכום דעות המבקרים הוא, שהסרט מורכב באופן מבריק עם משחק סולידי. אולם הזיכרון המתמשך של "תינוקה של רוזמרי", כמו גם תבנית צפויה למדי של פריקוול, משווים לסרט ערך משני. ציון הסרט באתר "Metacritic" הוא 49/100, בשקלול 19 ביקורות המוגדרות כמעורבות או ממוצעות.
ביאורים

↑  מיני מספרת לטרי שלילי הייתה האישה הראשונה בניו יורק, שכיהנה כשופטת. בסרט המקורי, סוכן הנדל"ן שהציע לזוג וודהאוס את דירתם, סיפר שלפניהם התגוררה בדירה לילי גרדיניה, שנפטרה אחרי מספר שבועות של תרדמת, והייתה מראשונות עורכות הדין בניו יורק. פרט זה ממחיש את פער השנים בין שתי העלילות. בסרט המקורי לא מוסברות נסיבות מותה של לילי. הפריקוול קושר את טרי למות לילי.
↑  בסוף הסרט מתברר שהאלמונית היא רוזמרי וודהאוס, הדמות הראשית בסרט המקורי. סצנה זו מטרימה את פגישת רוזמרי (מיה פארו) עם טרי (אנג'לה דוריאן) (אנ') בחדר הכביסה בסרט המקורי, מנקודת מבטה של רוזמרי.
↑  סצנה זו משחזרת סצנה מהסרט המקורי, שהייתה מנקודת מבטם של רוזמרי וגאי, שחזרו ל"בראמפורד" אחרי שגופת טרי נמצאה על המדרכה, ורוזמרי אמרה לשוטרים שהיא מכירה את הבחורה המתה.
אינטר מיאמי

קלוב אינטרנסיונל דה פוטבול מיאמי (בספרדית: Club Internacional de Fútbol Miami), ובקיצור אינטר מיאמי (בספרדית: Inter Miami CF), הוא מועדון כדורגל אמריקאי מהעיר פורט לודרדייל, הממוקמת במטרופולין מיאמי, פלורידה. המועדון הוקם ב-28 בינואר 2018, והצטרף לליגת ה-MLS בעונת 2020. האצטדיון הביתי של המועדון הוא אצטדיון צ'ייס, שנבנה במקומו של אצטדיון לוקהארט, ששימש כאצטדיונה הביתי של קבוצת ה-MLS הקודמת באזור, מיאמי פיוז'ן.
היסטוריה

בנובמבר 2012 אישר נציב ה-MLS, דון גרבר, את ההתעניינות המחודשת של הליגה בהקמת קבוצת הרחבה במיאמי, לאחר הניסיונות הכושלים בעבר לעשות זאת: מיאמי פיוז'ן שפורקה בסיום עונת 2001, והצעה להקמת קבוצת הרחבה שהובלה על ידי היזם הבוליביאני מרסלו קלאורה, ומועדון הכדורגל ברצלונה נכשלה בשנת 2009.
כשדייוויד בקהאם הצטרף ל-MLS בשנת 2007, הוא חתם על עסקה עם הליגה, שנתנה לו אופציה לרכוש זכויות להקמה של קבוצת התרחבות במחיר של 25 מיליון דולר. ובאפריל 2013, כשפרש מקריירת המשחק, הליגה קיימה דיונים מקדימים עם היועצים של בקהאם על מספר ערים שהיוו יעדים להרחבה, כולל מיאמי. באותה שנה גם משקיעים אחרים, כולל העשיר האיטלקי אלסנדרו בוטיני, וסטיבן רוס, הבעלים של מיאמי דולפינס, הביעו עניין בבעלות על קבוצת MLS במיאמי.
בנאום "מצב הליגה" בדצמבר 2013 הצביע גרבר על בקהאם וסיימון פולר כבעלים הפוטנציאליים במיאמי. מאוחר יותר באותו חודש, ב-17 בדצמבר, הצביעו נציבי מחוז מיאמי-דייד פה אחד, כדי לאפשר לראש המחוז קרלוס חימנס לנהל משא ומתן עם קבוצת הבעלות בהובלת בקהאם על בניית אצטדיון חדש במרכז מיאמי.
הליגה הודיעה כי בקהאם מימש את האופציית הקניה שלו ב-5 בפברואר 2014, וכי "מיאמי בקהאם יונייטד", קבוצת ההשקעות בהנהגת בקהאם, פולר וקלאורה, תהיה בעלת הזיכיון לקבוצת הרחבה במיאמי, בהנחה שעסקה על מימון בניית האצטדיון תחתם בקרוב. במצגות בפני גורמים רשמיים ומשקיעים פוטנציאליים, קבוצת הבעלות השתמשה בשמות "Miami Vice" ו"Miami Current" כשמות עבודה עבור המועדון. לאחר שהצעות לבניית האצטדיון הראשונות נפלו, הנציב דון גרבר חזר באוגוסט 2014 כי ההרחבה לא תאושר עד שתובטח תוכנית לבניית אצטדיון במרכז העיר מיאמי. במאי 2019 רכש בקהאם את חלקו של פולר בחברת ההחזקות "Beckham Brand Holdings", שמחזיקה בבעלות "מיאמי בקהאם יונייטד", החברה המחזיקה במועדון הכדורגל אינטר מיאמי.
ב-29 בינואר 2018, ארבע שנים לאחר ההכרזה המקורית על הקמת הקבוצה, הוענקה ל"קבוצת מיאמי בקהאם יונייטד" הזכייה במכרז והקמה הקבוצה ה-25 ב-MLS שתהיה אמורה להתחיל לשחק בליגה בעונת 2020. ההכרזה הייתה חלק מהרחבה גדולה יותר של ה-MLS, שתגדיל את מספר הקבוצות בליגה ל-26 עד 2020, ולאחר מכן ל-30 קבוצות. מאז ההכרזה המקורית של בקהאם על כוונתו להקים קבוצה במיאמי בשנת 2014, אורלנדו סיטי, ניו יורק סיטי, אטלנטה יונייטד, מינסוטה יונייטד, מועדון הכדורגל לוס אנג'לס, וסינסינטי החלו כולן לשחק ב-MLS. ב-4 באוגוסט, פול מקדונו מונה כמנהל הספורטיבי של המועדון.
קבוצת הבעלות של המועדון פועלת כעת באמצעות החברה "Miami Freedom Park LLC".‏
ב-5 בספטמבר 2018 הוכרז שם המועדון, קלוב אינטרנסיונל דה פוטבול מיאמי, או אינטר מיאמי בקיצור. באפריל 2019 המועדון האיטלקי אינטר מילאנו הגיש תביעה נגד אינטר מיאמי, בה הוא טוען לבעלות על זכויות השם "אינטר", המשמש כסימן מסחרי של אינטר מילאנו.
ב-30 בדצמבר 2019, שחקן נבחרת אורוגוואי ומאמן מונטריי לשעבר, דייגו אלונסו, הוכרז כמאמן הראשי הראשון בהיסטוריה של המועדון.
משחק ה-MLS הראשון של אינטר מיאמי שוחק ב-1 במרץ 2020, במשחק חוץ נגד מועדון הכדורגל לוס אנג'לס בו אינטר הפסידה 1–0. במשחק הבא, ב-7 במרץ, רודולפו פיסארו כבש את השער הראשון בתולדות המועדון, בהפסד 2–1 לדי. סי. יונייטד. משחק הבית הראשון בתולדות המועדון היה אמור להתקיים ב-14 במרץ, נגד לוס אנג'לס גלאקסי, קבוצתו לשעבר של דייוויד בקהאם, אך הליגה הוקפאה, והמשחק נדחה עקב התפרצות נגיף הקורונה.
ב-19 באוגוסט 2023 זכתה אינטר מיאמי בתואר הראשון שלה, גביע הליגות, לאחר ניצחון בדו-קרב פנדלים על נאשוויל.
סמל וצבעי המועדון

שם המועדון וצבעיו נחשפו ב-5 בספטמבר 2018, השם הנבחר הוא "קלוב אינטרנאסיונל דה פוטבול מיאמי" ("אינטר מיאמי"). הסמל, המעוצב בסגנון ובצבעים המזכירים את המסורת האדריכלית של סגנון האר דקו בעיר, במרכז שתי אנפות לבנות גדולות כשרגליהן משתלבות ויוצרות את האות M. בין האנפות ישנו ליקוי חמה, השמש בעלת שבע קרניים בהוקרה למספר 7, אותו לבש בקהאם במהלך הקריירה שלו כשחקן. צבעי המועדון הם שחור, ורוד ולבן. במסגרת מסביב מוצג שם המועדון המלא, ובתחתית ישנן הספרות הרומיות MMXX המייצגות את שנת 2020, העונה בה החל לשחק המועדון ב-MLS.
בעלות

קבוצת הבעלות העומדת מאחורי המועדון הוקמה לראשונה בשנת 2013 בשם "מיאמי בקהאם יונייטד", אם כי כעת היא נסחרת תחת השם "Miami Freedom Park LLC". את קבוצת הבעלות הנוכחית מובילים איש העסקים הבוליביאני הגר במיאמי, מרסלו קלאורה, דייוויד בקהאם, יחד עם מסיושי סאן והאחים חורחה וחוסה מאס שהצטרפו לקבוצת הבעלות בשנת 2017.
מקור הבעלות על המועדון הוא בחוזה שחתם בקהאם בשנת 2007 כשהצטרף ללוס אנג'לס גלאקסי, ובו הוא קיבל אופציה לקנות זיכיון לקבוצת הרחבה בליגה בתשלום מוזל יחסית.
תארים

גביע הליגות
זכייה (1): 2023
גביע ארצות הברית הפתוח
סגנות (1): 2023
מגן האוהדים
זכייה (1): 2024
קונטרס (כתב עת)

עמוד השער של גיליון י"ד בניסן תרע"ט
קוּנטרס או בשמו המלא: קונטרס: ידיעות, שיחות ומכתבים, היה ביטאונה של מפלגת אחדות העבודה ובמידה מסוימת היה גם ביטאון ההסתדרות לפני ייסוד דבר. כתב העת ראה אור כשבועון בין השנים 1919–1930 ו-1943–1945. השם "קונטרס" פירושו חוברת העוסקת בנושא מסוים (מלטינית: commentarius - פנקס רשימות), חיבור קצר או אוסף הערות בנושא מסוים.
עורכו הראשון של קונטרס היה ברל כצנלסון, ולאחר שהקים את "דבר" והיה לעורכו, ערכו את כתב העת דוד רמז, מרדכי קושניר ויצחק יציב. גיליונות מסוימים יצאו גם בשמות "איגרת", "חוברת", "גיליון", "פנקס", "מכתב לחברים". בשנתו הראשונה צורף לקונטרס מוסף ספרותי חודשי בעריכת יוסף חיים ברנר בשם "האדמה", אך לאחר רצח ברנר פָּסקה הוצאת המוסף.
כצנלסון שידל את חברי המפלגה ששהו בחו"ל לשלוח כתבות לקונטרס ככתבי חוץ. כך משה שרת, ששהה בלונדון בשליחות התנועה הציונית, שלח כתבות תחת שם העט "בן קדם"; אליהו גולומב כתב מגרמניה; ומשה ביילינסון, שלמד רפואה באיטליה, היה כתב העיתון ברומא. עוד כתבו בעיתון אליעזר ליבנה (ליבנשטיין), אברהם תרשיש, ברל רפטור ואף אב"א אחימאיר, לפני שהפך לרוויזיוניסט. ה"קונטרס" הודפס בדפוס הקואופרטיבי "דפוס אחדות".
מעל גיליונות קונטרס התפרסמו דוחות פעילות מפלגתיים והסתדרותיים, תיאור מפורט של כל ועידה ומועצה ומאמרי פולמוס ארוכים של נציגי פועלים, בעיקר בנוגע לדרכה האידאולוגית והמעשית של הסתדרות העובדים ובנוגע לאיחוד שורות הפועלים העבריים בארץ ישראל. מעל דפי העיתון התנהל גם המאבק הגדול של התקופה כנגד גדוד העבודה. העיתון היה מפלגתי מובהק, ועמד כנגד עיתון "הפועל הצעיר". חוקרת התקופה אניטה שפירא מעירה כי "לא היה זה עיתון קל ונוח לקריאה" וכי "היו מפועלי ארץ ישראל שחטאו, בסתר ושלא בסתר, בקריאת "דאר היום", עיתונו ה"ימני" של איתמר בן-אב"י, שהיה בו מן הלחלוחית הסנסציונית שחסרה [...] בדפיו הצנועים של הקונטרס". "קונטרס" הפסיק להופיע בשנת 1930, על רקע איחוד "אחדות העבודה" עם "הפועל הצעיר" והקמת מפא"י ועל רקע הכפילות המיותרת עם העיתון היומי המצליח דאז, "דבר".
כאשר ב-1943 עמדה שוב מפא"י על סף פילוג, חידשו המזוהים עם רעיונות "אחדות העבודה" (סיעה ב') את הופעת "קונטרס" בעריכת יחיאל הלפרן, אך כעבור שנה וחצי הופסקה שוב הופעתו.
לקריאה נוספת

גצל קרסל, כרך מפתח לשנים תרע"ט-תש"ה, תשכ"ז.
אניטה שפירא, ברל, עם עובד, 1980, עמ' 232, 242–243.
הערות שוליים

↑  אניטה שפירא, ברל, עמ' 232, 242.
| דגל ישראל שבועונים בישראל |
| --- | --- | --- |
| אקטואליה | מעריב סופהשבוע • זו הדרך • בראשית |  |
| בידור ופנאי | לאשה |  |
| המגזר החרדי | משפחה • בקהילה • שעה טובה • יום ליום • הדרך • העדה • כפר חב"ד • בית משיח • המחנה החרדי • החומה |  |
| התנועה הקיבוצית | הזמן הירוק • ידיעות הקיבוץ |  |
| המגזר הדתי-לאומי | בשבע • מקור ראשון (מוצש) • שביעי |  |
| ילדים ונוער | מעריב לנוער • מעריב לילדים • אותיות וילדים • זרקור |  |
| רשתות מקומונים | רשת שוקן • ידיעות תקשורת • קו עיתונות (דתי-חרדי) • השקמה |  |
| מקומונים | העיר • כל העיר (ירושלים ומודיעין) • Time Out תל אביב • כלבו – חיפה והצפון • ערב ערב באילת • השבוע באשדוד • צומת השרון • מלאבס – פתח תקווה |  |
| בערבית | כל אל-ערב • א-סנארה • אלמיתאק • אח'באר א-נקב • פנורמה • חדית' א-נאס |  |
| בשפות אחרות | נובוסטי נדלי (רוסית) • אוי קלט (הונגרית) |  |
| שבועונים מהעבר | הארץ שלנו • דבר השבוע • דבר לילדים • העולם הזה • הפועל הצעיר • להיטון • כולנו • משמר לילדים • עיתון מיוחד • פנים אל פנים • קונטרס • רימון  • שישי  • עולמו של דיסני • רייטינג • ראש אחד • במחנה • פנאי פלוס • צוהר |  |
הרלן קובן

| --- | --- |

 לידה:  4 בינואר 1962 (בן 63) ניוארק, ניו ג'רזי, ארצות הברית ארצות הברית
 מדינה:  ארצות הברית 
 לאום:  יהודי אמריקאי
 מקום לימודים:  קולג' אמהרסט, Livingston High School 
 שפות היצירה:  אנגלית
 סוגה:  ספרי מתח ופרוזה
 יצירות בולטות:  "הנעלמים" "הבטיחי לי" "שש שנים"
 תקופת הפעילות:  מ-1990
 מספר צאצאים:  4 
 פרסים והוקרה:  פרס אדגר אלן פו פרס שיימוס פרס אנתוני בוצ'ר
 harlancoben.com
 
הרלן קובן (באנגלית: Harlan Coben;‏ נולד ב-4 בינואר 1962) הוא סופר יהודי-אמריקאי שכותב ספרי מתח.
קורות חיים

קובן נולד בעיר ניוארק במדינת ניו ג'רזי להורים יהודים מהמעמד הבינוני אשר שם משפחתם המקורי היה "כהן". סבו, חיים כהן, נולד בירושלים, ומשפחתו היגרה לארצות הברית בסביבות שנות העשרים של המאה העשרים.
הוא למד מדע המדינה במכללת אמהרסט ולאחר מכן עבד בענף התיירות, בחברה בבעלות סבו. ספרו הראשון הופיע בשנת 1990. לאחר מכן התחיל לכתוב סדרת ספרי מתח שגיבורה הראשי הוא מיירון בוליטר, כדורסלן לשעבר וסוכן ספורט שלעיתים קרובות מעורב בחקירות פשעים. הסדרה גרפה ארבעה פרסים. עד 2023 פרסם 31 ספרי מתח שהפכו לרבי-מכר, שניים מהם צעדו ברשימת רבי-המכר היוקרתית של "הניו יורק טיימס". ספריו מצטיינים בעלילה מהירה ורבת תפניות ובסוף מפתיע.
קובן מתגורר בניו ג'רזי עם אשתו אן ארמסטרונג-קובן, רופאת ילדים, וארבעת ילדיהם.
הוא ביקר בישראל חמש פעמים, ויש לו קרובי משפחה בראשון לציון. את יחסו המיוחד לישראל הביע בכך שעל פי דרישתו הופיעו ספריו "תחזיקו חזק" ו"דם חם", שיצאו לאור בשנים 2008 ו-2009 בהתאמה, בעת ובעונה אחת בארצות הברית ובישראל.
ב-2018 חתם עם חברת נטפליקס על חוזה שבמסגרתו 14 מספריו יהפכו לסדרות טלוויזיה בהפקתו.
עלילת בסיס בספריו

ברוב ספריו יש עלילה יסודית החוזרת על עצמה:
הגיבור מתואר כאדם תמים אך מואשם בשלב כלשהו ברצח.
לגיבור יש בן/בת זוג שהוא מעריך ומעריץ.
לגיבור יש דמות של "החבר הטוב ביותר" שמוכן למסור את חייו בעבורו.
לרוב, הסיפור מתרחש סביב היעלמות מסתורית של אדם מסביבת הגיבור
העלילה מתרחשת בדרך כלל בניו ג'רזי, אך גם במנהטן.
יש קשר בין הספרים - מופיעות דמויות וסיטואציות שהוזכרו בספרים אחרים, אף על פי שאין קשר עלילתי מוצהר בין הספרים.
סרטים וסדרות טלוויזיה

ספרו הראשון של קובן שעובד למסך היה "אל תגלה". הבמאי גיום קאנה יצר סרט בשפה הצרפתית המבוסס על הספר, בשם Ne le dis à personne, בשנת 2006.
ספרו של קובן "ההזדמנות האחרונה" משנת 2003 הפך לבסיס למיני-סדרה הצרפתית ב-2015 באותו השם. שנתיים לאחר גם "דיו חיוור" הפך למיני סדרה צרפתית.
קובן יצר את תוכנית הטלוויזיה הבריטית "החמישייה", ששודרה לראשונה באפריל 2016 בערוץ סקיי 1 בבריטניה.
קובן יצר את תוכנית הטלוויזיה הצרפתית-בריטית "מוגנים", ששודרה לראשונה בנטפליקס ב-190 מדינות ב-10 במאי 2018.
באוגוסט 2018 חתם קובן על חוזה של מיליוני דולרים לחמש שנים עם חברת נטפליקס האמריקאית. במסגרת העסקה, 14 מהרומנים של קובן יהפכו לסדרות או סרטים מקוריים של נטפליקס, כאשר הוא ישמש כמפיק בפועל בכל הפרויקטים. הסדרה הראשונה ששודרה במסגרת העסקה הייתה "אדם זר", המבוססת על הרומן שלו באותו השם, ושודרה לראשונה בינואר 2020. באוקטובר 2022, פורסם כי נטפליקס האריכה את העסקה בארבע שנים נוספות, כאשר סדרת "מיירון בוליטר" תעובד גם היא. ב-20 בפברואר 2023, "Fool Me Once" הוכרז כעיבוד קרוב בהפקה לנטפליקס. סדרת הטלוויזיה בשמונה חלקים היא עיבוד לרומן משנת 2016.בשנת 2024, "Fool Me Once" שודרה בנטפליקס.
בשנת 2022, אולפני אמזון הכריזו על תוכניות להפיק סדרה המבוססת על הרומן הראשון של מיקי בוליטר "מחסה".הסדרה, "המקלט של הרלן קובן", יצאה לאקרנים ב-18 באוגוסט 2023.
| שם הסדרה> באנגלית | שם הסדרה> בעברית | שודר | ארץ מוצא | שפה | פרקים | תאריך היציאה |
| --- | --- | --- | --- | --- | --- | --- |
| The Five | החמישייה | סקיי 1 | בריטניה | אנגלית | 10 | אפריל 2016 |
| Safe | מוגנים | נטפליקס | בריטניה | אנגלית | 8 | מאי 2018 |
| Shelter | מחסה | פריים וידאו | בריטניה | אנגלית | 8 | אוגוסט 2023 |
| The Stranger | אדם זר | נטפליקס | בריטניה | אנגלית | 8 | ינואר 2020 |
| The Woods | ביער | נטפליקס | פולין | פולנית | 6 | יוני 2020 |
| The Innocent | התמימים | נטפליקס | ספרד | ספרדית | 8 | אפריל 2021 |
| Gone for Good | הנעלמים | נטפליקס | צרפת | צרפתית | 5 | אוגוסט 2021 |
| Stay Close | תישאר קרוב | נטפליקס | בריטניה | אנגלית | 8 | דצמבר 2021 |
| Hold Tight | תחזיקו חזק | נטפליקס | פולין | פולנית | 6 | אפריל 2022 |
| Fool Me Once | הטעות כולה שלך | נטפליקס | בריטניה | אנגלית | 8 | ינואר 2024 |
| Missing You | הרלן קובן: הנעדרים | נטפליקס | בריטניה | אנגלית | 5 | ינואר 2025 |
| Just One Look | הרלן קובן: דיו חיוור | נטפליקס | פולין | פולנית | 6 | מרץ 2025 |
| Caught | הרלן קובן: משחק הציד | נטפליקס | ארגנטינה | ספרדית | 6 | מרץ 2025 |
| I Will Find You | אני אמצא אותך | נטפליקס | ארצות הברית | אנגלית | 8 | טרם פורסם |
| Run Away | הבריחה | נטפליקס | בריטניה | אנגלית |  | טרם פורסם |
פרסים

פרס אדגר אלן פו, המוענק על ידי ארגון סופרי המסתורין של אמריקה.
פרס שיימוס, המוענק על ידי ארגון סופרי הבלשים הפרטיים של אמריקה.
פרס אנתוני בוצ'ר, המוענק בכנס השנתי לספרות מסתורין על שם אנתוני בוצ'ר.
קובן הוא הסופר הראשון שזכה בכל שלושת הפרסים הללו.
סיפורים של ברווזים

| --- | --- |

 מבוסס על:  הדוד קמצוץ
 שיר הנושא:  "DuckTales", בביצוע פלישיה ברטון
 סוגה:  אנימציה
 יוצרים:  מאט יאנגברג ופרנסיסקו אנגונס
 בימוי:  דנה טרס
 מדבבים:  דייוויד טננט, דני פודי, בן שוורץ, בובי מויניהן, קייט מיקוצ'י, בק בנט, טוקס אולגונדויי, טוני אנסלמו, פאג'ט ברוסטר
 מדבבים בעברית:  שמחה ברבירו, דניאל מגון, יהונתן מגון, קובי ליקורמן, לין כהן, ניר נדיר, מאיה מיטלפונקט
 ארץ מקור:  ארצות הברית ארצות הברית
 שפות:  אנגלית
 מספר עונות:  3
 מספר פרקים:  75
 תוכנית מקור:  אגדות ברווזים
 הפקה
 מפיקים בפועל:  מאט יאנגברג
 חברת הפקה:  Disney Television Animation
 הפצה:  Disney–ABC Domestic Television, דיסני+ 
 עורכים:  ג'סמין בוקז ג'ון פרייס
 מוזיקה:  דומיניק לואיס
 אורך פרק:  כ-22 דקות
 שידור
 רשת שידור:  דיסני XD‏ (2017) ערוץ דיסני (2018)
 רשת שידור בישראל:  ערוץ דיסני ישראל
 תקופת שידור מקורית:  12 באוגוסט 2017 – 15 במרץ 2021
 תקופת שידור בישראל:  24 בדצמבר 2017 – 27 במאי 2021
 קישורים חיצוניים
 אתר רשמי
 דף התוכנית ב-IMDb
 
סיפורים של ברווזים (באנגלית: DuckTales) היא סדרת הנפשה אמריקאית המהווה אתחול לסדרה "אגדות ברווזים", אשר מבוססת על סדרת הקומיקס "הדוד קמצוץ". הסדרה מאזכרת גם את שאר הזיכיונות המונפשים שקשורים ליקום דונלד דאק, ביניהם הסרט "שלושת הקבלרוס", הסדרה "דארקווינג דאק" ועוד דמויות דיסני מפורסמות, ביניהן דייזי דאק וגופי.
הסדרה עלתה בארצות הברית ב-12 באוגוסט 2017, ובישראל בדיבוב עברי ב-14 בדצמבר 2017. תחילה הסדרה שודרה בערוץ דיסני XD, ולאחר מכן שודרה בערוץ דיסני. טרם עלתה הסדרה לשידור, הוזמנה עבור הסדרה עונה שנייה שעלתה לראשונה ב-20 באוקטובר 2018 בארצות הברית ובמרץ 2019 בישראל.
ב-21 בספטמבר 2018, טרם עלתה העונה השנייה לשידור, הוזמנה עבור הסדרה עונה שלישית. העונה השלישית והאחרונה התחילה את שידורה ב-4 באפריל 2020 בארצות הברית, ובישראל ב-6 בספטמבר 2020. הסדרה הסתיימה בסוף העונה השלישית שלה עם פרק סיום הסדרה "ההרפתקה האחרונה" שעלה ב-15 במרץ 2021 בארצות הברית.
כמה מפרקי הסדרה בוימו על ידי דנה טרס, שלימים יצרה את "בית הינשוף" ששודרה באותו ערוץ וזכתה להצלחה רבה.
הסדרה עלתה בדיסני+ לכבוד השקתה בישראל ב-16 ביוני 2022 (כולל סדרת הקצרים).
תקציר העלילה

הסדרה עוקבת אחר הרפתקאותיהם של סקרוג' מקדאק, הברווז הכי עשיר בעולם, שלושת האחיינים שלו, יואי, דואי ולואי, וגם וובי, שמתגלה שהיא הבת של סקרוג׳ בסוף הסדרה והנכדה של עוזרת הבית, גברת ביקלי, ברחבי העולם ובאחוזה.
בעונה הראשונה דואי חוקר תעלומת היעלמותם של אמו דלה דאק ואת התשובה לשאלה למה דונלד וסקרוג' לא דברו זה עם זה 10 שנים לפני תחילת אירועי הסדרה.
בעונה השנייה לואי מקים את "לואי תעשיות" ומנסה להפוך לברווז עשיר כמו הדוד שלו סקרוג', והעונה גם עוקבת אחרי חזרתה של דלה ופלישת החייזרים שבעקבותיה.
בעונה השלישית יואי לוקח את המשפחה לאסוף את האוצרות האבודים שמתוארים ביומן של החוקרת והמופרסמת איזבלה פינץ', לפני שארגון או"ף המרושע ינסה לקחת אותם ולתת למשפחת מקדאק את ההרפתקה האחרונה שלהם.
דמויות ומדבבים

| דמות | מדבב/ת באנגלית | מדבב/ת בעברית |
| --- | --- | --- |
| סקרוג' מקדאק | דייוויד טננט | שמחה ברבירו |
| יואי דאק | דני פודי | דניאל מגון |
| דואי דאק | בן שוורץ | יהונתן מגון |
| לואי דאק | בובי מויניהן | קובי ליקורמן |
| דלה דאק | פאג'ט ברוסטר | מאיה מיטלפונט 2017-2020 אלונה אלכסנדר 2020-2021 |
| דונלד דאק | טוני אנסלמו | ניר נדיר |
| וובי ונדרקוואק | קייט מיקוצ'י | לין כהן |
| לונצ'פאד מאקווקאק | בק בנט | אלון שר |
| בנטינה ביקלי | טוקס אולגונדויי | הילה זיתון  2017-2020 הדר שחף-מעיין 2018-2021 ענת ניב 2018-2021 אפי בן ישראל 2019 |
| לינה | קימיקו גלן | מאיה מיטלפונט 2017-2020 מייה קדוש 2018 אלונה אלכסנדר 2020-2021 |
| ויולט | ליב ברר | מאיה מיטלפונט 2017-2020 נעה קשפיצקי 2020-2021 |
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 23 | 12 באוגוסט 2017 | 18 באוגוסט 2018 | 24 בדצמבר 2017 | 9 באוקטובר 2018 |
|  | 2 | 24 | 20 באוקטובר 2018 | 12 בספטמבר 2019 | 3 במרץ 2019 | 2 במאי 2020 |
|  | 3 | 22 | 4 באפריל 2020 | 15 במרץ 2021 | 6 בספטמבר 2020 | 21 במאי 2021 |
פרקים > עונה 1

| מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 1 | וואו! | !Woo-oo | 12 באוגוסט 2017 | 24 בדצמבר 2017 |
| 2 | הבריחה מאטלנטיס | Daytrip of Doom | 23 בספטמבר 2017 | 25 בדצמבר 2017 |
| 3 | טיול לאבדון | The Great Dime Chase | 23 בספטמבר 2017 | 26 בדצמבר 2017 |
| 4 |  | The Beagle Birthday Massacre | 30 בספטמבר 2017 | 27 בדצמבר 2017 |
| 5 | הרפתקה תת-קרקעית | Terror of the Terra-firmians | 7 באוקטובר 2017 | 7 בינואר 2018 |
| 6 | בית המזלות של גלדסטון | The House of the Lucky Gander | 14 באוקטובר 2017 | 8 בינואר 2018 |
| 7 | סיוט של תלמדות אצל מארק ביקס | The Infernal Internship of Mark Beaks | 21 באוקטובר 2017 | 9 בינואר 2018 |
| 8 | המומיות של טוט-רא | The Living Mummies of Toth-Ra | 28 באוקטובר 2017 | 10 בינואר 2018 |
| 9 | המסע הבלתי אפשרי לפסגת הנברסט | The Impossible Summit of Mt. Neverrest | 2 בדצמבר 2017 | 4 בפברואר 2018 |
| 10 | החנית של סלין | The Spear of Selene | 4 במאי 2018 | 5 באוגוסט 2018 |
| 11 | אויב או ידיד | Beware the B.U.D.D.Y. System | 11 במאי 2018 | 6 באוגוסט 2018 |
| 12 | החולייה החסרה של מורשאייר | The Missing Links of Moorshire | 18 במאי 2018 | 7 באוגוסט 2018 |
| 13 | תעלומה באחוזת מקדאק | McMystery at McDuck McManor | 25 במאי 2018 | 8 באוגוסט 2018 |
| 14 | כריש כסף | $Jaw | 16 ביוני 2018 | 19 באוגוסט 2018 |
| 15 | הלגונה המוזהבת של ערבות הייסורים | The Golden Lagoon of White Agony Plains | 23 ביוני 2018 | 20 באוגוסט 2018 |
| 16 | יום הילד היחיד | Day of the Only Child | 30 ביוני 2018 | 21 באוגוסט 2018 |
| 17 | מהתיקים הסודיים של סוכנת 22 | From the Confidential Casefiles of Agent 22 | 7 ביולי 2018 | 22 באוגוסט 2018 |
| 18 | מיהו גיזמודאק?! | !?Who is Gizmoduck | 14 ביולי 2018 | 1 באוקטובר 2018 |
| 19 | המכל האחרון של סקרוג' מקדאק | The Other Bin of Scrooge McDuck | 21 יולי 2018 | 2 באוקטובר 2018 |
| 20 | פיראטים מזמרים... בשמיים | Sky Pirates...In the Sky | 28 ביולי 2018 | 3 באוקטובר 2018 |
| 21 | הסודות של טירת מקדאק | The Secret(s) of Castle McDuck | 4 באוגוסט 2018 | 7 באוקטובר 2018 |
| 22 | ההתרסקות האחרונה של רודפת השמש | The Last Crash of the Sunchaser | 11 באוגוסט 2018 | 8 באוקטובר 2018 |
| 23 | מלחמת הצללים | The Shadow War | 18 באוגוסט 2018 | 9 באוקטובר 2018 |
פרקים > עונה 2

| מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 1 | ערב משחקים מסוכן ביותר | The Most Dangerous Game...Night | 20 באוקטובר 2018 | 3 במרץ 2019 |
| 2 | במעמקים עם בן הדוד פדרי | The Depths of Cousin Fethry | 27 באוקטובר 2018 | 4 במרץ 2019 |
| 3 | הבלדה על דוק פסטרמה | The Ballad of Duke Baloney | 3 בנובמבר 2018 | 5 במרץ 2019 |
| 4 | העיירה שכולם נחמדים בה | The Town Where Everyone Was Nice | 10 בנובמבר 2018 | 6 במרץ 2019 |
| 5 | סטורקולס בברווזברג | Storkules in Duckburg | 17 בנובמבר 2018 | 17 במרץ 2019 |
| 6 | בחג המולד שהיה | Last Christmas | 1 בדצמבר 2018 | 2 באפריל 2019 |
| 7 | מה קרה לדלה דאק?! | !?What Ever Happened To Della Duck | 9 במרץ 2019 | 14 באפריל 2019 |
| 8 | מנורת הג'יני הראשון | Treasure of the Found Lamp | 7 במאי 2019 | 23 ביוני 2019 |
| 9 | פורע חוק, סקרוג' מקדאק | The Outlaw Scrooge McDuck | 8 במאי 2019 | 24 ביוני 2019 |
| 10 | פתרון ה87 סנט | The 87 Cent Solution | 9 במאי 2019 | 25 ביוני 2019 |
| 11 | חנית הזהב | The Golden Spear | 10 במאי 2019 | 26 ביוני 2019 |
| 12 | שום דבר לא יעצור את דלה דאק | Nothing Can Stop Della Duck | 13 במאי 2019 | 7 ביולי 2019 |
| 13 | פושטי כספת יום הדין | Raiders of the Doomsday Vault | 14 במאי 2019 | 8 ביולי 2019 |
| 14 | חברות שונאות קסמים | Friendship Hates Magic | 15 במאי 2019 | 9 ביולי 2019 |
| 15 | הכימיה המסוכנת של גנדרה די | The Dangerous Chemistry of Gandra Dee | 16 במאי 2019 | 10 ביולי 2019 |
| 16 | האביר ברווז חוזר | The Duck Knight Returns | 17 במאי 2019 | 14 ביולי 2019 |
| 17 | מה קרה לדונלד דאק | What Ever Happened to Donald Duck | 3 בספטמבר 2019 | 3 בנובמבר 2019 |
| 18 | יום הולדת שמח, דופס דרייק | Happy Birthday, Doofus Drake | 4 בספטמבר 2019 | 4 בנובמבר 2019 |
| 19 | ליל החלומות המסוייטים | A Nightmare on Killmotor Hill | 5 בספטמבר 2019 | 5 בנובמבר 2019 |
| 20 | תחמושת הזהב של קורנליוס קוט | The Golden Armory of Cornelius Coot | 6 בספטמבר 2019 | 6 בנובמבר 2019 |
| 21 | הוריקן הזמן | Timephoon | 9 בספטמבר 2019 | 17 בנובמבר 2019 |
| 22 | סיפורים של גלומגולד | GlomTales | 10 בספטמבר 2019 | 15 בדצמבר 2019 |
| 23 | הברווז העשיר ביותר בעולם | The Richest Duck in the World | 11 בספטמבר 2019 | 22 בדצמבר 2019 |
| 24 | הפלישה מהירח | Moonvasion | 12 בספטמבר 2019 | 2 במאי 2020 |